Østbyen bydel

Østbyen er en bydel i Bodø by, Nordland. Deler av bydelen er fra det opprinnelige Bodø bykommune, som ble bygd opp etter bombingen av Bodø i 27. mai 1940. Svenskebyen ligger blant annet i Østbyen, som er en gave fra svenske myndigheter da 3700 blir hjemløse. Det er beregnet at det bor rundt 4000 innbyggere i Østbyen, og arealet er på 1,2km². Befolkningstettheten i Østbyen er 3 333,3 innb./km², noe som er langt over snittet i Bodø by som helhet, der befolkningstettheten er 2467 innb./km². Østbyen består av strøkene Svenskebyen, Aspåsen, Aspmyra, Rensmoen og Stadiontunet.


== Naturgeografi ==


=== Geografi ===
Østbyen er nabobydelen til sentrum i sørøst, og det er relativt flatt over hele strøket. Eneste unntaket er Aspåsen, som er en liten ås nordvest i bydelen. Østbyen var myr før bebyggelsen som startet allerede på tidlig 1800-tall.


=== Geologi ===
Hele Østbyen består av berggrunn av fylitt 


=== Klima ===
Den nærmeste værstasjonen er på Bodø lufthavn, som ligger 1,5 kilometer unna sentrale Østbyen. Merk at avstanden er kortere mellom Østbyen og punktet Bodø som står i tabellen.


=== Dyre- og planteliv ===
Østbyen var myr før det ble bebygd, og deler av Østbyen har vært bebygd i opptil 200 år, så det genetiske mangfoldet er svært lite. Dessuten er alle områder i og rundt Østbyen kulturlandskap, og alt av trær, busker og blomster er plantet.


== Samfunn ==


=== Befolkning ===
Det finnes ingen offisielle tall over innbyggerne i de ulike bydelene i Bodø, men det er beregnet at det bor rundt 4000 i Østbyen. Østbyens befolkning preges av småbarnsforeldre og eldre. En vanlig prosedyre er at når unge mennesker skal etablere seg i Indre Bodø er Østbyen et vanlig valg, med både rekkehus og leilighetskomplekser. Det utvikler seg ofte videre at etter å ha bodd i Østbyen i rundt fem år, flytter man, enten til et annet strøk eller en annen bydel. Det er også vanlig at eldre bosetter seg i Østbyen, der de kan ha små leiligheter eller rekkehus, og det er sentrumsnært. Kort oppsummert er det vanlig med barn, ungdommer, unge voksne og eldre.


=== Strøk ===
Østbyen er delt inn i fem strøk, der alle er boligstrøk, grunnet dens sentrumsnære beliggenhet. Strøkene er ikke like tydelige i Østbyen og resten av gamle Bodø, siden på starten av 1800-tallet var det ingen som tenkte på å navngi spesielle områder på ei stor myr. Idag finnes det allikevel fem strøk, selv om grensene er noe utydelige.

Svenskebyen, ligger mellom Parkveien, Prinsens gate og Hålogalandsgata.
Aspåsen ligger mellom Prinsens gate, Hålogalandsgata og Bankgata.
Aspmyra er området mellom gatene Fridtjof Nansen, Olav V gate, Hålogalandsgata og Bankgata, samt bebyggelsen mellom Bankgata, Hålogalandsgata, Børtindgata og Haakon VII gate.
Rensmoen ligger mellom Bankgata, Parkveien, Børtindgata og Hålogalandsgata. Bebyggelsen mellom Rensåsen, Parkveien, Jordbruksveien og Sivert Nielsens gate er også en del av Rensmoen.
Stadiontunet er strøket mellom Sivert Nielsens gate, Riksvei 80, Hålogalandsgata og Børtindgata.


=== Skoler ===
Det ligger fire skoler i Østbyen, to barneskoler, én ungdomsskole og én videregående skole, og alle fire er offentlige. Tre av skolene ligger på Aspåsen, mens Østbyen skole ligger på Stadiontunet. Skolen tar også inn elever fra nabobydelen Stormyra, selv om denne bydelen har minimal med boligbebyggelse.

Østbyen skole ligger på Stadiontunet i Ole Reistads vei 20, og er en offentlig barneskole.
Aspåsen skole ligger på Aspåsen i Hålogalandsgata 25, og er en offentlig barneskole. Denne skolen tar også inn alle barneskoleelever fra Vestbyen, som er nabobydelen i vest, og sentrum, som er nabobydelen i nord.
Bankgata ungdomsskole ligger i Bankgata 26, også på Aspåsen, og tar inn alle ungdomsskoleelevene fra bydelene Østbyen, Vestbyen, sentrum og Stormyra.
Bodø videregående skole ligger i denne bydelen, på Aspåsen i Amtmann Hegges vei 3 og 4.


=== Trossamfunn ===

Østbyen tilhører Bodø domkirke, i Bodø prosti, som ligger i Sentrum Sør, rett ved Svenskebyen. Bodø domkirke er den største kirka i hele Bodø, og er hovedkirke for Sør-Hålogaland bispedømme. Domkirkens biskop er Tor Berger Jørgensen.


== Fotnoter ==


== Referanser ==